ྫུ་ཤྲཱི་ཏྭེ་ནོ་ཞེས་དང༌། སརྦ་ཏ་ཐཱ་ག་ཏ་མཉྫུ་ཤྲཱི་མཱ་མེ་མུཉྩ་ཞེས་པ་རྣམས་སོ། །དེ་ལྟར་ལན་གསུམ་བཟླས་པས་བརྟན་པར་བྱ་
ཏེ། ཡེ་ཤེས་སེམས་དཔའ་དང་ལྷན་ཅིག་བྱོན་པའི་མགྲོན་རྣམས་ལ་དམིགས་ནས། མ་འབྱོར་པ་དང་ཉམས་པ་སོགས་དང༌། ཨྃ་ཁྱེད་ཀྱིས་སེམས་ཅན་དོན་ཀུན་མཛད། །སོགས་ཀྱི་མཐར། བཛྲ་མཿ ཞེས་གཤེགས་སུ་
གསོལ། ཐུགས་ཀའི་ཨ་ལས་འོད་ཟེར་འཕྲོས། དཀྱིལ་འཁོར་ཐམས་ཅད་ལ་ཁྱབ་སྟེ། ཕྱི་མ་ཕྱི་མ་འོད་དུ་ཞུ་ནས་ནང་མ་ནང་མ་ལ་ཐིམ། སྐྱེ་མེད་ཨ་ཡིག་སྤྲོས་པ་ཐམས་ཅད་དང་བྲལ་བར་གྱུར། དགེ་བ་འདི་ཡིས་སྐྱེ་བོ་
ཀུན། །བསོད་ནམས་ཡེ་ཤེས་ཚོགས་རྫོགས་ཏེ། །བསོད་ནམས་ཡེ་ཤེས་ལས་བྱུང་བའི། །དམ་པ་གཉིས་པོ་ཐོབ་པར་ཤོག །འཇམ་དཔལ་དཔའ་བོས་ཇི་ལྟར་མཁྱེན་པ་སོགས་དགེ་བའི་རྩ་བ་བྱང་ཆུབ་ཏུ་བསྔོ་བས་རྒྱས་གདབ་པར་
705

འཇམ་དཔལ་མཚན་བརྗོང་
བྱའོ། །རང་ཉིད་ཐུན་བཞིའི་ཉམས་ལེན་སྐབས་སོགས་སྤྲོས་པ་ཆུང་བ་ལ་མོས་ན་སྤྱན་འདྲེན། བཞུགས་གསོལ། མཆོད་པའི་ཚིགས་བཅད་རྣམས་བོར་ཏེ་སྔགས་དང་ཕྱག་རྒྱ་ཙམ་གྱིས་ཆོག་ལ། བསྙེན་པ་བསྡུས་པའི་ལུགས་བྱེད་
ན་དང་པོའི་སྦྱོར་བ་ཙམ་གྱིས་ཀྱང་ཆོག བླ་མེད་ལུགས་ཡིན་ཅིང་གཞུང་ལས་ཀྱང་མ་བཤད་པས་བསྙེན་པ་རྒྱས་པའི་སྐབས་སུའང་བདག་བསྐྱེད་ཀྱི་ཡེ་ཤེས་པ་མི་གཤེགས། ལག་པའི་ཕྱག་རྒྱ་མ་བཅིངས་པས་ཕྱག་རྒྱ་འགྲོལ་བའང་
མེད་དོ། །གཉིས་པ་ནི། རྣལ་འབྱོར་གྱི་ཡན་ལག་བརྒྱད་དུ་གྲགས་པ་ཁྲུས་ཀྱི་རྣལ་འབྱོར་དང༌། མཎྜལ་དང༌། ཆུ་སྦྱིན་དང༌། ཕྱག་དང༌། སཱཙྪ་གདབ་པ་དང༌། བསྐོར་བ་དང༌། གཏོར་མ་དང༌། སྦྱིན་སྲེག་གི་རྣལ་འབྱོར་
རྣམས་ཀྱཱང་ནན་ཏན་གྱིས་ཅི་ནུས་སུ་བསྒྲུབ་པར་བྱའོ། །གཉིས་པ་རིགས་བྱེ་བྲག་པའི་སྒྲུབ་ཚུལ་ཞར་བྱུང་དུ་སྨྲོས་པ་ནི། མི་བསྐྱོད་པའི་ཐུགས་ཀར་དང་པོའི་སངས་རྒྱས། དེའི་ཐུགས་ཀར་ཤེས་རབ་ཀྱི་འཁོར་ལོ་རྩིབས་བརྒྱད་
ལ། ཨོཾ་དུཿཁཙྪེ་དཱ་ཡ་ཏེ་ན་མཿ ལྟེ་བར་ཧཱུྃ་ལས་རྡོ་རྗེའི་རིགས་ཀྱི་འཇམ་དཔལ་སྔོན་པོ་གཡས་རལ་གྲི་དང་གཡོན་རྡོ་རྗེ་འཛིན་པའི་ཐུགས་ཀར་ཡང་ཧཱུྃ་སྔོན་པོ། དེ་བཞིན་དུ་རིན་ཆེན་འབྱུང་ལྡན་གྱི་ཐུགས་ཀར་དང་པོའི་སངས་
རྒྱས། ཐུགས་ཀར་ཡེ་ཤེས་ཀྱི་འཁོར་ལོ་རྩིབས་བརྒྱད་པ་ལ། ཨོཾ་བཱ་གཱི་ཤྭ་ར་ཡ་ཏེ་ན་མཿ ལྟེ་བར་ཧཱུྃ་ འངོན་སྒོམ་སྐབས་ས་བོན་འདི་གཉིས་གང་མོས་གཅིག་གྱིས་ཆོག ངམ་ཨཱོྃ་ལས་རིན་ཆེན་རིགས་ཀྱི་འཇམ་དཔལ་གཡས་རལ་གྲི་དང་
::
.:
706

ཉེར་གཉིས་
আ
།གཡོན་རིན་པོ་ཆེ་འཛིན་པའི་ཐུགས་ཀར་ཟླ་བ་ལ་ཧཱུྃ་ངམ་ཨཱོྃ་སེར་པོ། འོད་དཔག་མེད་ཀྱི་ཐུགས་ཀར་ཡང་དང་པོའི་སངས་རྒྱས། དེའི་ཐུགས་ཀར་ཤེས་རབ་ཀྱི་འཁོར་ལོ་རྩིབས་བརྒྱད་པ་ལ། ཨོྃ་བཛྲ་
ཏཱིཀྱཱ་ཡ་ཏེ་ན་མཿ ལྟེ་བར་ཧྲཱིཿལས་པདྨའི་རིགས་ཀྱི་འཇམ་དཔལ་དམར་པོ། གཡས་རལ་གྲི་དང་གཡོན་པདྨ་འཛིན་པའི་ཐུགས་ཀར་ཡང་ཟླ་བ་ལ་ཧྲཱིཿདམར་པོའོ། །དོན་ཡོད་གྲུབ་པའི་ཐུགས་ཀར་ཡང་ཤེས་རབ་ཀྱི་འཁོར་ལོ་
རྩིབས་བརྒྱད་པ་ལ། ཨོཾ་ཛྙཱ་ན་ཀཱ་ཡཱ་ཡ་ཏེ་ན་མཿ ལྟེ་བར་ལས་ཀྱི་རིགས་ཀྱི་འཇམ་དཔལ་ལྗང་གུ་གཡས་རལ་གྲི་དང་གཡོན་རྒྱ་གྲམ་འཛིན་པ། ཐུགས་ཀར་ཟླ་བ་ལ་གནས་པའི་ཨཱཿའོ། །རྣམ་སྣང་གི་ཐུགས་ཀར་ཤེས་རབ་ཀྱི་
འཁོར་ལོ་རྩིབས་བརྒྱད་པ་ལ། ཨོྃ་པྲ་ཛྙཱ་ཛྙཱ་ན་མཱུནྟི་ཡེ་ན་མཿ ལྟེ་བར་ཨོཾ་ལས་འཇམ་དཔལ་དཀར་པོ་གཡས་རལ་གྲི་དང་གཡོན་འཁོར་ལོ་འཛིན་པ། ཐུགས་ཀར་ཡང་ཟླ་བའི་སྟེང་དུ་ཨོཾ་མོ། སྲོག་ཆགས་ལྔ་ཆར་གྱིས་བཏེག་
པའི་ཁྲི་གཅིག་གི་སྟེང་དུ། དར་གྱི་སློད་སྟན་དང༌། པདྨ་ཉི་ཟླའི་གདན་ལ་ཨ་ལས་བྱང་སེམས་རྡོ་རྗེ་དཀར་པོ་རྡོ་རྗེ་སེམས་དཔའ་སྤྱི་དང་འདྲ་བའི་ཐུགས་ཀར་དང་པོའི་སངས་རྒྱས། དེའི་ཐུགས་ཀར་ཤེས་རབ་ཀྱི་འཁོར་ལོ་རྩིབས་
བརྒྱད་པ་ལ། ཨོཾ་ཨ་ར་པ་ཙ་ན་ཡ་ཏེ་ན་མཿ འཁོར་ལོའི་ལྟེ་བར་ཨ་ལས་བྱང་ཆུབ་སེམས་དཔའི་རིགས་ཀྱི་འཇམ་དཔལ་དཀར་པོ་རལ་གྲི་དང་པུསྟི་འཛིན་པའི་ཐུགས་ཀར་ཡང་ཨ་དཀར་པོ་བསམ། དེ་ལྟར་དེ་རྣམས་ཐམས་ཅད་
707

འཇམ་དཔལ་མཚན་བརྗོང་
ལ་འཁོར་ལོའི་ཁ་དོག་ལྷའི་མདོག་དང་མཚུངས་ལ། མུ་ཁྱུད་ལ་སོགས་པ་གོང་དུ་བཤད་པ་དང་འདྲའོ། །འདི་རྣམས་རིགས་ཀྱི་མེ་ཏོག་གང་ལ་ཕོག་པ་དེའི་དཀྱིལ་འཁོར་གཙོ་བོ་གོ་འཕོའི་ཚུལ་གྱིས་སོ་སོར་བསྒོམ་པའི་ལུགས་
ཏེ། ཆོ་གའི་ཁྱད་པར་དང་ལྷ་ཚོགས་ཀྱི་རྣམ་གྲངས་མི་འདྲ་བའི་ཁྱད་པར་རྣམས་འདིར་མ་སྤྲོས་པས་སྤྲོ་ན་རྩ་བའི་རྒྱ་གཞུང་སོགས་སུ་ཤེས་པར་བྱའོ། །ལྔ་པ་བསྙེན་པའི་ཚད་ནི། དཀྱིལ་ཆོག་ཡོན་ཏན་འབྱུང་གནས་ལས། དེ་
ལྟར་ཐུན་བཞིའི་རྣལ་འབྱོར་གྱིས་སྔོན་དུ་བསྙེན་པ་བྱ་སྟེ། དབང་བསྐུར་བ་ལ་མཚན་མའི་བསྙེན་པ་བྱའོ། །རབ་ཏུ་གནས་པ་ལ་གྲངས་ཀྱི་བསྙེན་པའོ། །ཤི་བ་ལ་ཕན་གདགས་པ་ལ་ནི་དུས་ཀྱི་བསྙེན་པ་བྱའོ། །ཡང་ན་གང་ཟག་
རབ་ཀྱིས་མཚན་མའི་བསྙེན་པ་བྱའོ། །འབྲིང་གིས་གྲངས་ཀྱི་བསྙེན་པ་བྱའོ། །ཐ་མས་དུས་ཀྱི་བསྙེན་པ་བྱའོ། །ཞེས་གསུངས་པ་ལྟར་ཏེ་ཞིབ་པར་བསྙེན་ཡིག་ཏུ་ཤེས་པར་བྱའོ། །དྲུག་པ་ཤེས་རབ་འཁོར་ལོ་བསྒོམ་པའི་ཚུལ་
ཞར་བྱུང་དུ་སྨྲོས་པ་ལའང་གཉིས། བསྐྱེད་པའི་རིམ་པ་དང་འབྲེལ་བ་དང༌། རྫོགས་རིམ་དང་འབྲེལ་བའོ། །དང་པོ་ནི། རང་ཉིད་འཇམ་དཔལ་ཡེ་ཤེས་སེམས་དཔའ་དཀར་པོ་རལ་གྲི་དང་པུསྟི་འཛིན་པར་གསལ་བའི་སྤྱི་
བོ། མགྲིན་པ། སྙིང་ག ལྟེ་བ་སྟེ་ལུས་ཀྱི་གནས་གཞིར་ཤེས་རབ་ཀྱི་འཁོར་ལོ་ལྟེ་བ་མུ་ཁྱུང་རྩིབས་བཅུ་གཉིས་ངང་བཅས་པའི་ལྟེ་བར་ཡི་གེ་ཨ་དཀར་པོ་རེ་རེ། རྩིབས་རྣམས་ལ་ལྟེ་བར་ཨ་ཨཱ་ཨཾ་ཨཿཚར་གསུམ། སྙིང་
708

ཉེར་གསུམ་
আ
།གར། ཨ་ཨཱ། ཨི་ཨཱི། ཨུ་ཨཱུ། ཨེ་ཨཻ། ཨོ་ཨཽ། ཨཾ་ཨཿ མགྲིན་པར། ཨ་ར་པ་ཙ་ན། བཱ་གཱི་ཤྭ་ར་པྲ་ཛྙཱ་ན་མཿ སྤྱི་བོར་སྐུའི་ཕྲེང་སྔགས་དགོད་དེ། ཨ་ཨཱཿསརྦ་ཏ་ཐཱ་ག་ཏ་ཧྲྀ་ད་
ཡ། ཧ་ར་ཧ་ར། ཨོཾ་ཧཱུྃ་ཧྲཱིཿབྷ་ག་བཱན་ཛྙཱ་ན་མཱུརྟི་བཱ་གི་ཤྭ་ར་མཧཱ་པྲཱ་ཙ་སརྦ་དྷརྨཱག་ག་ན་ཨ་མ་ལ་སུ་པ་རི་ཤུདྡྷདྷརྨ་དྷཱ་ཏུ་ཛྙཱ་ན་གརྦྷ་ཨཱཿ ཞེས་པ་རྣམས་གཡས་སྐོར་དུ་དགོད། ཡིག་འབྲུ་རྣམས་ཤིན་ཏུ་དཀར་ཞིང་འོད་ཟེར་ཁ་
དོག་ལྔ་ལྡན་དུ་འབར་བ། ཅུང་ཟད་གཡོ་འགུལ་དང་བཅས་ཤིང་གཟི་བརྗིད་དང་ལྡན་པ་ལ་ཡང་ནས་ཡང་དུ་སེམས་གཏད་དེ་ནུས་པ་རྙེད་ཀྱི་བར་དུ་བསྒོམ་པར་བྱའོ། །སྐྱོ་ན་ཡང་སྙིང་སོགས་ངག་བཟླས་གང་རུང་དང་བཅས་འོད་
ཟེར་གྱིས་ལུས་ཀྱི་ནང་གང༌། གཏི་མུག་གཙོ་བོར་གྱུར་པའི་ཉོན་མོངས་པ་སྦྱངས། ཕྱིར་འཕྲོས། ནམ་མཁའི་མཐའ་ཁྱབ་ཀྱི་སེམས་ཅན་ཀུན་གྱི་སྡིག་སྒྲིབ་སྦྱངས་ནས་བཅོམ་ལྡན་འདས་འཇམ་དཔལ་གྱི་སྐུ་ཤེས་རབ་ཀྱི་འཁོར་ལོ་
དང་བཅས་པར་བསྒྱུར་བར་མོས། མཐར་དེ་དག་རང་ལ་བསྡུ་ཞིང་རང་ཡང་གནས་བཞིའི་ཨ་ཡིག་ལ་བསྡུ། དེ་དག་ཀྱང་གཅིག་ལ་གཅིག་ཐིམ། ཨ་ཡིག་དཀར་ལམ་མེ་བ་ལ་སེམས་ཡུན་རིང་དུ་གཏད་ཅིང་། དེའང་སྟོང་ཉིད་
བསམ་བརྗོད་དང་བྲེིལ་བར་བསྡུས་ཏེ་མཉམ་པར་བཞག་པས་མཚན་མེད་ཀྱི་རྫོགས་རིམ་ཞར་ལ་འགྲུབ་པའོ། །གཉིས་པ་ནི། རང་ལུས་ལྷ་སྐུའི་སྟོང་ར་དང་རྩ་གསུམ་འཁོར་ལོ་བཞི་སྤྱི་ལྟར་གསལ་གདབ། རྐང་མཐིལ་དུ་རླུང་
709

འཇམ་དཔལ་མཚན་བརྗོང་
དཀྱིལ་སྔོ་ལྗང་གཞུ་དབྱིབས་བ་དན་གྱིས་མཚན་པ། སུམ་མདོར་མེའི་དཀྱིལ་འཁོར་དམར་པོ་གྲུ་གསུམ་པར་གཏུམ་མོའི་མཚན་ཉིད་བཞི་དང་ལྡན་པའི་རཾ་ཡིག་གནས་པ། འཁོར་ལོ་བཞི་པོའི་ལྟེ་བར་ཤེས་རབ་ཀྱི་འཁོར་ལོ་ཨ་ཡིག
སྔགས་ཕྲེང་བཅས་སྔར་ལྟར། དབུ་མའི་ཡར་སྣེར་ཧཾ་ཡིག་དཀར་པོ་མགོ་ཐུར་དུ་བསྟན་པ་གསལ། རླུང་རོ་བསལ། སྦྱོར་བ་བཞི་ལྡན་གྱི་རླུང་བུམ་པ་ཅན་བཟུང་བས་རཾ་ཡིག་ལས་མེ་འབར། ལྟེ་བའི་འཁོར་ལོར་རེག་པས་འོད་
དུ་འབར། བུམ་ཅན་དྲག་ཏུ་དགང་བས་འོད་ཟེར་ཇེ་འབར་ཇེ་ཚ་ལ་སོང་ནས་འཁོར་ལོ་ཡིག་འབྲུ་དང་བཅས་པ་བསྲེགས། སྙིང་གར་འབར། དེས་སྙིང་གའི་འཁོར་ལོ་འོད་དུ་འབར་བ་སོགས་རིགས་འགྲེས་ཏེ། མཐར་སྤྱི་བོའི་
འཁོར་ལོའི་བར་དུ་བསྲེགས་པས་ཐམས་ཅད་འོད་ཀྱི་གོང་བུ་ཁོ་ནར་གྱུར། འོད་ཟེར་མེ་ལྕེས་ཧཾ་ལས་རེག་མ་ཐག་བདུད་རྩིའི་ཐིག་ལེ་སུམ་ཅུ་རྩ་གཉིས་དཀར་ཟིམ་གྱིས་བྱུང༌། སྤྱི་བོའི་འཁོར་ལོ་ལ་ཕོག་པས་སླར་གསོས་ནས་སྔ་མ་
ལས་ཀྱང་གཟི་བརྗིད་ཆེར་འབར། ལས་ཀྱང་གཟི་བརྗིད་ཆེར་འབར། དེ་ལས་ དེ་ལས་བཅུ་དྲུག་མགྲིན་པར་བབས་ཏེ་འཁོར་ལོ་གསོས་པ་སོགས་དེས་འགྲེས་ཏེ། བརྒྱད་སྙིང་ག བཞི་ལྟེ་བ། མཐར་རཾ་ཡིག་ལ་རེག་པས་བྱང་ཆུབ་ཀྱི་སེམས་ཀྱིས་ལུས་ཐམས་ཅད་
གང༌། སེམས་སྤྲོས་པས་དབེན་པའི་ལྷན་སྐྱེས་བདེ་བ་ཆེན་པོའི་ཡེ་ཤེས་མངོན་དུ་གྱུར། སླར་བྱང་སེམས་གྱེན་དུ་གཤེགས་པར་མོས་ལ་གནས་སོ་སོར་ཉམས་མྱོང་མ་སྐྱེས་པར་སེམས་བཟུང་ཞིང༌། ཉམས་མྱོང་སྐྱེས་པ་ཡིན་ན་
710

ཉེར་བཞི་
།ཡས་བབས་དང་མས་བརྟན་གྱི་དགའ་བཞི་སོ་སོར་ངོས་གཟུང་ཞིང་སྟོང་པ་དང་བསྲེ། དེ་ལྟ་བུའི་ཚུལ་གྱིས་རྟགས་བཅུ་ཡོན་ཏན་བརྒྱད་མངོན་དུ་མ་གྱུར་བར་དུ་བསྒོམ། ཐུན་འཇོག་པ་ན་ཐིག་ལེ་སྤྱི་
བོར་གཤེགས་པའི་ཡས་བརྟན་གྱི་དགའ་བཞིའི་མཐར་འཇོག་པ་ཡིན་ནོ། །འདི་ནི། བཅུ་དྲུག་ཕྱེད་ཕྱེད་ཐིག་ལེ་ཅན། །ཡན་ལག་མེད་པ་རྩིས་ལས་འདས། །བསམ་གཏན་བཞི་པའི་རྩེ་མོར་འཆང༌། །ཞེས་པའི་གདམས་ངག་ཡིན་
པར་བཞེད་དེ་ནང་གི་སྦྱིན་སྲེག་གམ་མཚན་བཅས་ཀྱི་རྫོགས་རིམ་མོ། །དེའི་ཕན་ཡོན་ཀྱང་། བསྐྱེད་རིམ་ཙམ་དང་འབྲེལ་བའི་འཁོར་ལོ་དེ་བསྒོམས་པས། ཇི་སྐད་དུ། འདི་ལྟར་རྟག་ཏུ་གང་སྒོམ་པ། །གཞོན་ནུའི་གཟུགས་ཅན་
བདེ་བ་འཐོབ། །གྲགས་འཛིན་ལུས་དང་བདེ་ལྡན་ལུས། །དེ་དག་སྤངས་ནས་གཞན་དོན་དུ། །རབ་དགའི་ལུས་སུ་བསྐྱེད་པར་ངེས། །ཞེས་པ་ནས་ས་བཅུ་གཉིས་རྫོགས་པའི་ཚུལ་རྒྱས་པར་གསུངས་སོ། །རྫོགས་རིམ་དང་
འབྲེལ་བའི་འཁོར་ལོ་བསྒོམས་པས། དེ་ལྟར་རྟག་ཏུ་སུས་བསྒོམ་པ། །ས་མཆོག་བཅུ་གཉིས་འཐོབ་པར་འགྱུར། །གཞོན་ནུའི་ལུས་ལ་བཞིན་བཟང་བ། །ཡེ་ཤེས་ལྔ་ཡི་བདག་ཉིད་ལུས། །འཐོབ་པར་གདོན་མི་ཟ་བར་
གསུངས། །རང་གཞན་དོན་གཉིས་འགྲུབ་པར་འགྱུར། །བདེ་བའི་ལུས་ཀྱང་འཐོབ་པར་འགྱུར། །ཐམས་ཅད་མཁྱེན་པ་འོད་གསལ་བ། །ཡེ་ཤེས་དེ་ཉིད་རྫོགས་པར་གྱུར། །འདི་དག་རྟག་ཏུ་སུས་སྒོམ་པ། །ཇི་ལྟར་འདོད་པའི་
711

འཇམ་དཔལ་མཚན་བརྗོང་
སྐུ་འཐོབ་འགྱུར། །ཞེས་སོགས་རྒྱས་པར་གསུངས་པ་མ་ཟད། རྒྱུད་ཀྱི་བསྟན་དོན་ཐུན་མོང་མ་ཡིན་པར་སྣང་བས་འབད་པ་ཆེན་པོས་གཡར་དམ་དུ་བྱ་བར་རིགས་སོ། །སྒྲུབ་པ་སྟེ་དཀྱིལ་འཁོར་བྲི་བའི་ལས་རིམ་སོགས་ཟུར་དུ་
རྒྱས་པར་འབྱུང་བ་ལྟར་ལས། བདག་གི་དོན་སྦྱིན་སྲེག་ལ་སོགས་པ་དང༌། གཞན་གྱི་དོན་ན་བ་དང་ཤི་བ་ལ་ཕན་གདགས་པའི་རིམ་པ་ལ་སོགས་པ་ནི་རྔོག་པ་གོང་མ་རྣམས་ཀྱི་ཡིག་ཆ་དང༌། གཞན་དུའང་འཆད་པར་སྤྲོ་བ་ལས་
ཤེས་པར་བྱའོ། །དེ་ལྟ་བུའི་གསང་སྔགས་ཟབ་མོའི་དོན་གྱིས་ཡང་ནས་ཡང་དུ་བློ་སྦྱངས་ཏེ་སྐབས་སུ་བབ་པའི་སྤྱོད་པ་ལ་གནས་པས་རིང་པོར་མི་ཐོགས་པར། ལོངས་སྤྱོད་རྫོགས་སྐུ་ཀུན་གྱི་མཆོག །སངས་རྒྱས་སྤྲུལ་པའི་རྒྱུད་
འཆང་བ། །ཞེས་པས་བསྟན་པའི་གཟུགས་སྐུ་རྣམ་པ་གཉིས་ལྷུན་གྲུབ་ཏུ་འཆར་བའི་གཞི་ཆོས་ཀྱི་སྐུ་དང༌། བདེ་བ་ཆེན་པོ་ངོ་བོ་ཉིད་ཀྱིས་ཁྱད་པར་དུ་བྱས་པ། འཇིག་རྟེན་གསུམ་གྱིས་མཆོད་འོས་བསྟོད་འོས་རིམ་གྲོའི་གནས་སུ་
གྱུར་པ་དང་པོའི་སངས་རྒྱས་འཇམ་དཔལ་རྡོ་རྗེའི་མཚན་གྱི་ཅོད་པན་གང་ཡིན་པ་དེ་ལེགས་པར་འཐོབ་པར་འགྱུར་རོ། །ཤིང་རྟ་ཆེན་པོའི་ཤུལ་དུ་མ་ཞུགས་པར། །དགོངས་འགྲེལ་མཁན་པོ་ཁ་ཅིག་རྟོག་བཟོའི་རྗེས། །གངས་ཅན་
པ་འགའ་རི་བོང་ཅལ་རྗེས་རྒྱུགས། །རྒྱུད་ཀྱི་རྒྱལ་པོ་རང་འདོད་ལམ་དུ་བཀྱོགས། །ཕྱིས་དུས་སྤྱོད་པའི་རྡོ་རྗེའི་སྣང་བའི་ཟེར། །བསོད་ནམས་ཤར་རིའི་མགུལ་དུ་ཆས་པའི་ཚེ། །རྣལ་འབྱོར་ཆེན་པོའི་ཆུ་སྐྱེས་མིག་བྱེ་ཞིང༌། །
712

ཉེར་ལྔ་བྱོན།
আ
།ནོར་འཁྲུལ་རྨོངས་པའི་མུན་པ་ཅིག་ཅར་དྭངས། །མིག་ལྡན་ལ་ཡང་སྣང་བའི་སྒྲོན་མེ་བཞིན། །བློ་ལྡན་ལེགས་པར་བཤད་པའི་རྗེས་འབྲངས་པ། །ལེགས་བྱས་དེས་ནི་འཇམ་དཔལ་ཡེ་ཤེས་ཉི། །
སྲིད་རྩ་མུན་པའི་ཁང་བུར་འཆར་གྱུར་ཅིག །ཅེས་པའང་དཀྱིལ་འཁོར་གྱི་དབང་ཕྱུག་ཧེ་རུ་ཀའི་ངོ་བོར་བཞུགས་པའི་དཔལ་ལྡན་བླ་མ་དམ་པ་དག་གིས་གསེར་གྱི་མེ་ཏོག་དང་བཅས་ཏེ་རྗེས་སུ་གནང་བ་ཡང་ནས་ཡང་དུ་བསྩལ་བ་
དང་། མཁྱེན་པའི་སྤྱན་རས་ཡངས་ཤིང་བསྟན་འགྲོ་ལ་ཐུགས་གཅིག་ཏུ་གཞོལ་བའི་སྐྱེས་ཆེན་ཁྱད་པར་ཅན་དག་གིས་ཀྱང་ཡང་ཡང་བཀས་བསྐུལ་མ་མཛད་པར་བརྟེན། གཙོ་བོར་སློབ་དཔོན་སྒེག་པ་རྡོ་རྗེས་མཛད་པའི་སྒྲུབ་ཐབས་
གསང་ལྡན་དང༌། དཀྱིལ་ཆོག་ཡོན་ཏན་འབྱུང་བའི་དགོངས་པ་སྲོག་ཏུ་བཟུང༌། གསང་བདག་སྒྲོལ་བའི་མགོན་པོའི་རྡོ་རྗེའི་གསུང་གསང་བསླད་མེད་དུ་བཀོད། རྔོག་པའི་ཕྱག་གཞེས་ཀྱིས་ཟུར་བརྒྱན་ཏེ། ཀུན་མཁྱཻན་ཏཱའི་སི་
ཏུའི་བཀའ་འབངས་ཀརྨ་ངག་དབང་ཡོན་ཏན་རྒྱ་མཚོས་གདན་ས་ཆེན་པོ་དཔལ་སྤུངས་ཀྱི་ཡང་དབེན་དུ་ལེགས་པར་སྦྱར་བའི་དགེ་བས་འཕགས་པ་འཇམ་དཔལ་གྱི